ΓΡΑΠΤΗ ΕΡΩΤΗΣΗ E-0717/00

υποβολή: Carlos Carnero Gonzlez (PSE) προς την Επιτροπή

(17 Μαρτίου 2000)

Θέμα: Προετοιμασία της 8ης Διάσκεψης Κορυφής για την Πρόοδο και την Ανάπτυξη στην Ισημερινή Γουινέα

Σε τηλεγράφημά του της 11ης Φεβρουαρίου, το ειδησεογραφικό πρακτορείο France Presse μετέδιδε την είδηση της συνάντησης που πραγματοποίησαν στο Μαλάμπο στις 10 Φεβρουαρίου ο Πρόεδρος της Ισημερινής Γουινέας Τεοντόρο Ομπιάνγκ με τον αντιπρόσωπο της Ευρωπαϊκής Επιτροπής στο Γιαουντέ (Καμερούν) Φρήντριχ Νάγκελ.

Σύμφωνα με το τηλεγράφημα αυτό, ο κ. Νάγκελ δήλωσε στο ραδιόφωνο ότι στόχος της επίσκεψής του ήταν να επιδώσει στον κ. Ομπιάνγκ επίσημη επιστολή κοινοποίησης της 8ης Διάσκεψης Κορυφής για την Πρόοδο και την Ανάπτυξη στην Ισημερινή Γουινέα. Η ημερομηνία και ο τόπος διεξαγωγής της διάσκεψης κορυφής δεν ανακοινώθηκαν δημοσίως.

Όπως επεσήμαναν πολλές ΜΚΟ, εκ των οποίων θα πρέπει να αναφερθούν η ισπανική ASODEGUE και η διεθνής Γιατροί χωρίς Σύνορα, η κατάσταση στην Ισημερινή Γουινέα επιδεινώνεται κατά περιόδους, σε σημείο που η δεύτερη από τις δύο προαναφερθείσες οργανώσεις αναγκάσθηκε να εγκαταλείψει την ανθρωπιστική δραστηριότητα που πραγματοποιούσε στη χώρα.

Η επιδείνωση αυτή οφείλεται στη συνέχιση μιας γενικής κατάστασης που χαρακτηρίζεται από την έλλειψη δημοκρατίας και σεβασμού των ανθρωπίνων δικαιωμάτων, καθώς και από μια γενικευμένη φτώχεια του πληθυσμού, η οποία έρχεται σε αντίθεση με την επιταχυνόμενη εκμετάλλευση των φυσικών πλουτοπαραγωγικών πηγών της χώρας.

Την ευθύνη για την αξιοθρήνητη αυτή κατάσταση φέρει προφανώς το καθεστώς του κ. Ομπιάνγκ, το οποίο αθέτησε συστηματικά όλες τιςποσχέσεις του ότι θα πραγματοποιούσε προόδους προς την κατεύθυνση ενός κράτους δικαίου.

Στο πλαίσιο αυτό, δικαιολογημένα προκαλεί ανησυχία η αποστολή που πραγματοποιεί ο κ. Νάγκελ, διότι δίνεται η εντύπωση ότι η Ευρωπαϊκή Επιτροπή προτίθεται να επαναλάβει τη συνεργασία με την Ισημερινή Γουινέα παρά την ακινησία της δικτατορίας που κυβερνά τη χώρα αυτή.

Λαμβάνονταςπόψη τα παραπάνω:

- Προτίθεται η Επιτυροπή να δώσει λεπτομέρειες σχετικά με το περιεχόμενο της επίσκεψης του κ. Νάγκελ στο Μαλάμπο;

- Ποια είναι η άποψή της για την έλλειψη μέτρων εκδημοκρατισμού στην Ισημερινή Γουινέα;

- Προτίθεται να εφαρμόσει την αρχή σύμφωνα με την οποία η δημοκρατία αποτελεί προϋπόθεση για οιαδήποτε επανάληψη της συνεργασίας με τη χώρα αυτή;

- Σε τί συνίσταται η 8η Διάσκεψη κορυφής για την Πρόοδο και την Ανάπτυξη στην Ισημερινή Γουινέα;

Απάντηση του κ. Nielson εξ ονόματος της Επιτροπής

(18 Απριλίου 2000)

Οι πληροφορίες που δημοσιεύτηκαν όσον αφορά τις σχέσεις της Επιτροπής με την Ισημερινή Γουινέα είναι ανακριβείς.

Η Επιτροπή δεν έχειπόψη της την Όγδοη Διάσκεψη Κορυφής για την Πρόοδο και την Ανάπτυξη στην Ισημερινή Γουινέα. Εντούτοις, είναι βέβαιο ότι την 11η Φεβρουαρίου 2000, ο επικεφαλής της αντιπροσωπείας της Επιτροπής στην Ισημερινή Γουινέα είχε συνάντηση με τον Πρόεδρο κ. Ομπιάνγκ. Η συνάντηση αυτή είχε δύο στόχους: αφενός, την επίδοση επιστολής για τη γνωστοποίηση του ποσού που διατίθεταιπέρ της Ισημερινής Γουινέας δυνάμει του 8ου Ευρωπαϊκού Ταμείου Ανάπτυξης (ΕΤΑ) και, αφετέρου, την ανακοίνωση της προσεχούς άφιξης στη χώρα κοινοτικής αποστολής για τα ανθρώπινα δικαιώματα.

Τα τελευταία χρόνια, οι σχέσεις της Κοινότητας με την Ισημερινή Γουινέα έχουν ιδιαίτερα επηρεαστεί από τις δυσκολίες που αντιμετωπίζει η χώρα αυτή στη διαδικασία εκδημοκρατισμού της καθώς και στον τομέα του σεβασμού των ανθρωπίνων δικαιωμάτων. Η Επιτροπή, από κοινού με τα κράτη μέλη που εκπροσωπούνται στη Ισημερινή Γουινέα, διεξάγει έναν έντονο πολιτικό διάλογο με την κυβέρνηση, με σκοπό την προώθηση της διαδικασίας εκδημοκρατισμού.

Εντούτοις, η Ισημερινή Γουινέα είναι μια χώρα στην οποία η κοινοτική συνεργασία μπορεί να παίξει σημαντικό ρόλο όσον αφορά τον αντίκτυπο στους ενδεέστερους πληθυσμούς.

Έτσι, η Επιτροπή χρηματοδοτεί ένα έργο ύδρευσης και αποχέτευσης στην πόλη Μαλάμπο ενώ προβλέπεται η χρηματοδότηση ενός παρεμφερούς έργου στην πόλη Μπάτα. Τα δύο έργα θα συμβάλουν σημαντικά στη βελτίωση των συνθηκών διαβίωσης των πλέον ευπαθών στρωμάτων του πληθυσμού της Ισημερινής Γουινέας.

Εξάλλου, η Επιτροπή προβλέπει την αποστολή προσεχώς στην Ισημερινή Γουινέα τριών ανεξάρτητων εμπειρογνωμόνων με στόχο την κατάρτιση ενός σχεδίου δράσης στους τομείς του εκδημοκρατισμού, των ανθρωπίνων δικαιωμάτων, της καταπολέμησης της φτώχειας και της ανάπτυξης της κοινωνίας των πολιτών.

Η Επιτροπή παρακολουθεί από πολύ κοντά την κατάσταση στη χώρα τόσο μέσω του γραφείου της στο Μαλάμπο όσο και χάρη στις συχνές επαφές με τα κράτη μέλη και τους άλλους διεθνείς χορηγούς βοήθειας.

Η Επιτροπή ενήργησε και θα συνεχίσει να ενεργεί με τη μεγαλύτερη δυνατή προσοχή στον τομέα των σχέσεων με τη χώρα αυτή, με στόχο να συμβάλει στη δημιουργία ενός κράτους δικαίου καθώς και στην ανάπτυξη της διαδικασίας εκδημοκρατισμού, θέματα τα οποία θα εξακολουθήσουν να αποτελούν θέματα προτεραιότητας στις συζητήσεις με τις αρχές της Ισημερινής Γουινέας.